HD Lisa 3 – hankelepingu projekt


HANKELEPING
Sõlmitud , [................................].2013.a

NARVA LINNA ARENDUSE JA ÖKONOOMIKA AMET, registrikood 75029524, aadress Peetri plats 3-5 Narva 20308 (edaspidi: Hankija või Tellija), mida esindab [..................] ja [.....................], registrikood [..................], aadress [....................] (edaspidi: Täitja), mida esindab põhikirja alusel juhatuse liige [......................] 

Hankijat ja Täitjat nimetatakse alljärgnevalt eraldi ka Pooleks ja üheskoos Poolteks
juhindudes Eesti Vabariigi õigusaktidest, läbiviidud riigihanke hanketeatest, hankedokumentidest ja edukaks tunnistatud Täitja pakkumusest

on sõlminud lepingu alljärgnevatel tingimustel (edaspidi: Leping):
1. LEPINGU OBJEKT, ÜLDSÄTTED 
2.1. Lepingu objektiks on Narva bastionide külastuskeskuse sisustuse tarnimine ning  Victoria bastioni kasemattide ekspositsiooni valmistamine ja tarnimine (edaspidi: Tarne). Tarne tuleb Täitjal teostada täielikus ja lõplikus kasutusvalmiduses, s.h ühes sisustuse, ekspositsiooni osade, mööbliesemete, tehnika, graafika, seadmete, sisustuselementide kohaletoomise, paigaldamise, kokkupaneku, kinnitamise, seadistamise, häälestamise, koristuse ja Tellija personali hooldus- ja kasutuskoolitusega. 

2.2. Tarne koosseisu, mis tuleb Täitjal käesolevas Lepingus fikseeritud tähtaegade jooksul ja Lepingu Hinna eest teostada, kuuluvad ka esemed, tööd, toimingud ja tegevused, mida Lepingu Dokumentides ei ole otseselt nimetatud või kirjeldatud, kuid mis Lepingu olemusest tulenevalt on tavapäraselt vajalikud Tarne kohaseks teostamiseks. 

2.3. Lepingu dokumendid (edaspidi: Lepingu Dokumendid) koosnevad käesolevast Lepingust, Lepingu lisadest ning Lepingu võimalikest muudatustest, mis sõlmitakse pärast käesolevale Lepingule allakirjutamist. Lepingu sõlmimisel on Lepingu Dokumentideks:

2.3.1. 
Käesolev Lepingu põhitekst

2.3.2. 
Hankedokumentide põhitekst

2.3.3. 
Tehniline kirjeldus koos selle lisadega
2.3.4. 
Täitja poolt riigihankes „Viktoria bastioni ekspositsiooni ja külastuskeskuse sisustuse soetamine“ esitatud pakkumus
2.3.5.
Muud otseselt Lepingu lisana nimetatud ja sellisena Lepingule allkirjastatult lisatud dokumendid.

2.4. Lepingu Dokumendid omavad vastastikku selgitavat ja täiendavat iseloomu. Juhul, kui Lepingu Dokumentide erinevates tingimustes on vastuolu mahu või kvaliteedinõude osas, lähtutakse tingimusest, mis näeb ette suurema mahu või kõrgema/rangema nõude. Juhul, kui Lepingu Dokumentides esineb erineva rangusega nõudeid, kohaldatakse rangemat nõuet.
2.5. Täitja kinnitab, et:

2.5.1.
tal on olemas Tarne ja Lepingu nõuetekohaseks teostamiseks vajalikud kogemused, tarnekanalid, know-how, finantsressursid, töövahendid, tööjõud, registreeringud ja tegevusload.
2.5.2.
ta on põhjalikkusega tutvunud Lepingu objektiga ja töömaa olukorraga ning omab täielikku arusaama Tarne mahtudest ja piiridest.
2.5.3.
ta on arvestanud Tarne iseloomust ning töömaa omapäradest tulenevate võimalike riskide ja asjaoludega.
2.5.4. 
 ei esine teadaolevat asjaolu, mis takistaks Täitja poolt Lepingu nõuetekohast ja tähtaegset täitmist Lepingus kokkulepitud tasu eest.

2.5.5.
olemasolevad lähteandmed ja dokumendid on Täitjale piisavad Tarne nõuetekohaseks ja tähtaegseks teostamiseks.

2.4. Täitja kui professionaalne ettevõtja on omal riisikol hankedokumentide, selle lisade ja oma professionaalse hinnangul alusel hinnanud tarnimisele/teostamisele kuuluvate esemete ja tööde maksumust ning kannab nende õigsuse ja adekvaatsuse riisikot. Juhul, kui Tarne tegelik maksumus osutub suuremaks kui Täitja poolt hankemenetluses pakkumuse maksumusena esitatud, ei ole see aluseks Lepingu Hinna suurendamisele. 
3. TÄHTAJAD

3.1. Täitja kohustub alustama Tarne teostamisega koheselt pärast Lepingu sõlmimist ning teostama Tarne Lepingus ettenähtud tähtaja jooksul. Tarne peab olema lõplikult valmis ja täidetud ning Tellijale üle antud hiljemalt 15.09.2014 (edaspidi: Lõpptähtaeg). Lõpptähtaja ületamise korral on Tellijal õigus nõuda Täitjalt leppetrahvi arvestusega 0,4% Lepingu Hinnast iga Lõpptähtaega ületanud päeva eest.
3.2. Täitja peab hiljemalt 30 kalendripäeva jooksul Lepingu sõlmimisest esitama Tellijale kooskõlastamiseks üksikasjaliku tegevuste ajakava (edaspidi: Tarnegraafik). Tarnegraafikus esitatakse kõikide Tarne teostamiseks vajalike etappide üksikasjalik kirjeldus, tegevuste ja tarnete järjekord, vahetähtajad ning seadmete ja materjalide tarneajad. Tarnegraafikuga ei saa muuta Lepingu punktis 3.1 sätestatud Lõpptähtaega. Tellijal on õigus teha põhjendatud märkusi ja nõuda nende sisseviimist Tarnegraafikusse.

IV TÄITJA KOHUSTUSED JA ÕIGUSED 
4.1. Täitja kohustub:

4.1.1.
hankima kõik Tarne teostamiseks vajalikud materjalid, asjad, seadmed, tooted ja õigused (sh intellektuaalse omandi õigused). Kõik tarnitavad materjalid, asjad ja tooted peavad vastama Lepingu Dokumentides ja õigusaktides kehtestatud nõuetele.
4.1.2. 
andma Tarne ja kõik esemed Tellijale üle vabana kolmandate isikute õigustest ja nõuetest ning tagama Tellijale takistamatu valduse ja omandiõiguse. See kehtib ka Lepingu ülesütlemise korral. 
4.1.3.
kooskõlastama ekspositsiooni lahendused, eskiisid, proovinäidised ja  proovitrükid  Tellija ja autorijärelevalvega enne valmistamise ja paigaldamise alustamist. 

4.1.4.
tegema ekspositsiooni valmistamisel vajalikku koostööd Tellija valitud autorijärelevalvega ning järgima autorijärelevalve juhiseid ja nõudeid. Küsimused või lahendused, mis on projektdokumentatsioonis lahtised või valikulised, tuleb Täitjal enne teostamist eelnevalt kooskõlastada Tellija ja autorijärelevalvega. 

4.1.5.
järgima Tellija juhiseid ja nõudeid ning tegema Tellijaga igakülgset koostööd tagamaks Lepingu eesmärgi saavutamise. 

4.1.6.
tagama 
esemete ohutuse ja säilimise transportimise käigus ning vajadusel kindlustama asjad transportimise ajaks.  

4.1.7. 
tagama Tarne vastavuse Lepingu Dokumentide nõuetele. Tarne  ja mistahes Tarne hulka kuuluva eseme mittevastavuse korral kõrvaldama Tellija poolt määratud tähtaja jooksul Tarne mittevastavuse, vajadusel  vahetades mittevastava eseme nõuetekohase vastu või tehes töö ümber. 

4.1.8. 
teatama Tellijale viivitamatult, kuid mitte hiljem kui 3 tööpäeva jooksul (avarii või avariiohu puhul 1 kalendripäeva jooksul) kirjalikult kõigist Täitjale teadaolevatest asjaoludest, mis võivad takistada, viivitada või muul viisil negatiivselt mõjutada Tarne tähtaegset teostamist,  kvaliteeti või vastavust Lepingu nõuetele. 
4.1.9.
avarii või avariiohu korral võtma tarvitusele kõik mõistlikult vajalikud meetmed avarii vältimiseks või selle tagajärgede likvideerimiseks ning informeerima Tellijat tarvitusele võetud abinõudest. 

4.1.10.
kooskõlastama Tellijaga kõik Lepingu vahetul täitmisel kasutatavad alltöövõtjad. 
4.1.11.
täitma ohutustehnika-, tuleohutuse-, töökaitse-, tööohutuse-, keskkonna ja muid nõudeid vastavalt kehtivatele õigusaktidele ja eeskirjadele.
4.1.12.
lubama Tellijal, autorijärelevalvel või muul Tellija õigustatud isikul takistamatult kontrollida Lepingust ja õigusaktidest tulenevate Täitja kohustuste täitmist ning esitama põhjendatult nõutud andmed/dokumendid. 
4.1.13.
korraldama oma ja alltöövõtjate tegevustest tekkinud ehitusprahi regulaarse koristamise ja äraveo objektilt. 
4.1.14.
hoiduma Lepingu täitmisel kahju tekitamist Tellijale ja kolmandatele isikutele ning hüvitama Täitja, tema töötaja või lepingupartneri poolt lepingurikkumisega tekitatud kahjud täies ulatuses.
4.2. Täitjal on õigus:

4.2.1.
saada vastavalt Lepingu tingimustele nõuetekohase Tarne eest Lepingujärgset tasu.
4.2.2.
teha Tellijale ettepanekuid projektdokumentatsiooni muutmiseks, kui Täitja professionaalse hinnangu kohaselt võimaldaks muudatus teenida parema lahenduse, kvaliteedi, vastupidavuse, optimaalsema maksumuse huve. Täitja esitab muudatusettepaneku Tellijale koos põhjendustega kirjalikult.
4.2.3.
nõuda Tellijast tulenevate mitteõiguspäraste takistuste kõrvaldamist.

4.2.4. 
nõuda Tellijalt vajaliku koostöö tegemist.
4.3. Tellija peab:
4.3.1.
tasuma vastuvõetud Tarne eest Lepinguga kokkulepitud mahus ja tähtaegadel.
4.3.2.
osalema vajadusel Lepingu täitmist puudutavatel nõupidamistel ja koosolekutel.
4.3.3.
tegema Täitjaga heas usus koostööd ning võimaluste piires kaasa aitama Lepingu eesmärgi saavutamisele.

4.3.4.
teatama Täitjale operatiivselt asjaoludest, mis takistavad Tellija kohustuste täitmist.
4.3.5.
võimaldama Täitjale mõistlikult juurdepääsu objektile Tarne  teostamiseks. 
4.4. Lisaks muudele Lepingus ja õigusaktides sätestatud õigustele on Tellijal õigus:

4.4.1.
vajadusel vähendada Tarne mahtu, millisel juhul toimub Lepingu Hinna vähendamine ärajäetavate esemete ja/või tööde maksumuse võrra. Ärajäetava mahu maksumuse arvestamise aluseks on Täitja pakkumuses toodud ühikmaksumused, vastava eseme/töö kohta pakkumuses hinna puudumisel aga selle tavaline turuhind. 
4.4.2. 
kui Täitja rikub Lepingust või õigusaktist tulenevat kohustust, võib Tellija esitada Täitjale nõude rikkumise kõrvaldamiseks (edaspidi: Ettekirjutus), andes rikkumise kõrvaldamiseks mõistliku kestvusega tähtaja. Kui Täitja ei täida Ettekirjutust Tellija määratud mõistliku tähtaja jooksul on Tellijal õigus nõuda täiendavalt muudele õiguskaitsevahenditele leppetrahvi 50 eurot iga Ettekirjutuse täitmisega viivitatud päeva eest. 
4.4.3.
teha projektdokumentatsioonis muudatusi või asendusi.

4.4.4.
tasaarvestada oma nõuded Täitja tasunõudega. 
4.4.5.
mittevastava eseme või esemete tarnimisel keelduda Täitja arve tasumisest kuni mittevastava eseme asendamiseni vastavaga või mittevastavuse parandamiseni.  

5. LEPINGU HIND , TASUMINE JA TARNE ÜLEANDMINE-VASTUVÕTMINE
5.1. Tellija tasub Täitjale nõuetekohaselt teostatud Tarne eest ________________ eurot (Lepingu Hind), millele lisandub käibemaks. Lepingu Hind sisaldab kõiki Täitja riske, tasusid ja kulusid ning samuti kasumit. 
5.2. Täitja ei või nõuda Lepingu teostamise eest tasu maksmist peale Lepingu Hinna, s.h ei ole Täitjal õigus nõuda täiendavaid summasid tulenevalt inflatsioonist, materjalide, toodete, tööjõu ja teenuste kallinemisest või teiste kulude  muutumisest Lepingu kehtivuse ajal. Mistahes täiendava tasu maksmise kohustus on Tellijal üksnes juhul, kui selle kohta on kirjalik Tellija nõusolek.
5.3. Ettemaksu Täitjale ei tehta. Tellija maksab Täitjale Lepingu Hinna välja kolmes (3) osas:

5.3.1. I osa ehk 15% Lepingu Hinnast pärast seda, kui: 

-
audiogiid “RSF Basic” lavastuslik ja tehniline teostus koos teksti ja heliillustratsioonide installeerimisega valmis ning Tellijale üle antud (vt Pakkumuse maksumuse tabel, Tabel 3 „Tehnika“);

-
ekspositsiooni graafiline kujundus teostatud ja Tellijale üle antud (joonised, graafika teostusviise ja mahtusid kirjeldav koondav tabel) paberkujul + digitaalselt, kujundusfailid digitaalselt (vt Tehnilise kirjelduse p 2.6);

-
Külastuskeskuse ja Victoria kasemattide alumise tasandi lavastuste paiknemise skeem-plaan, lavastuste kompositsiooni, materjalide ning teostusviisi kirjeldused - joonised/illustratsioonid paberkujul + digitaalselt (Tehnilise kirjelduse p 2.6).
5.3.2. II osa ehk 60% Lepingu Hinnast pärast seda, kui:  

-
kasemattide ekspositsioon valmis ja objektile tarnitud;

-
külastuskeskuse sisustus objektile tarnitud.

5.3.3. III osa ehk 25% Lepingu Hinnast pärast seda, kui:
-
kasemattide ekspositsioon paigaldatud/häälestatud;
-
külastuskeskuse sisustus paigaldatud/häälestatud;

-
kogu valgustus paigaldatud/häälestatud;

-
personali koolitus teostatud
-
kõik muud tööd/teenused teostatud, esemed 100% tarnitud, paigaldatud ja häälestatud;

-
täite- ja teostusdokumentatsioon Tellijale üle antud.
5.4. Punktide 5.3.1 ja 5.3.2 nimetatud vahemakse tegemise eelduseks on Poolte kahepoolne kirjalik vaheakt (edaspidi: Vaheakt), kus fikseeritakse Täitja poolt teostatu ja tarnitud esemete nimekiri. Mõlemapoolselt allkirjastatud Vaheakti alusel koostab ja esitab Täitja arve ning Tellija tasub selle 21 päeva jooksul arvates arve saamisest. Vaheakti aktsepteerimine ja selle alusel väljastatud arve tasumine ei tähenda Tellija poolt Tarne osa vastuvõtmist ning tegemist on jooksva finantseerimisega. Objektile tarnitud esemete ja vara säilimise, kahjustumise ja hävimise eest vastutab Täitja.
5.5. Lõppmakse (p 5.3.3) suurusega 25% Lepingu Hinnast tasutakse pärast Tarne 100% teostamist ja Tellija poolt Lõppaktiga vastuvõtmist. Tarne üleandmiseks esitab Täitja Tellijale kahes eksemplaris allkirjastatud Lõppakti ühes järgneva täite- ja teostusdokumentatsiooniga (kausta köidetult, sisukorraga varustatult ja numereeritult):  
· teostus- ja tootejoonised;  
· kogutud ja komplekteeritud sisumaterjalid, illustratsioonid, tekstid; 

· inventari ning sisustuse joonised ja koondav tabel; 

· eksponeeriva ja üldvalgustuse skeemplaanid ja paigaldatud valgustite tüübid; 

· ekspositsiooni seadmed ja elektritarbijad (joonis ja koondav tabel); 

· ekspositsiooni graafiline kujundus (joonised, graafika teostusviise ja mahtusid kirjeldav koondav tabel, kujundusfailid); 

· külastuskeskuse ja Victoria kasemattide alumise tasandi lavastuste paiknemise skeemplaan, lavastuste kompositsiooni, materjalide ning teostusviisi kirjeldused (joonised/illustratsioonid); 

· Victoria kasemattide ülemise ja alumise tasandi valgustuse plaan ja valgustitüüpide valik (joonised ja koondav tabel);

· eestikeelsed kasutus- ja hooldusjuhendid;

· muu asjakohane dokumentatsioon.
Täite- ja teostusdokumentatsioon tuleb esitada 3 eksemplaris paberkandjal ja 1 eksemplaris digitaalselt CD-l (pdf ja dwg failina).
Tellija vaatab 15 päeva jooksul Lõppakti ja eelnimetatud dokumentatsiooni saamisest Tarne üle ning sama tähtaja jooksul allkirjastab Lõppakti või esitab põhjendatud vastuväited keeldumisest. Tarne või selle osa ajutist kasutuselevõtmist ei käsitleta Tarne vastuvõtmisena.  
Lõppakti alusel koostatud ja esitatud lõppmakse arve tasub Tellija 21 päeva jooksul arve saamisest tingimusel, et Täitja on esitanud Lepingu punkt 7.4 kohase garantiiaja tagatise. Kuni nõuetekohase garantiikirja esitamiseni ei pea Tellija lõppmakset tegema.
6. JUHUSLIKU HÄVIMISE JA KAHJUSTUMISE RIISIKO. OMANDIÕIGUSE ÜLEMINEK
Juhusliku hävimise ja kahjustumise riisiko läheb Täitjalt üle Tellijale arvates Lõppakti mõlemapoolsest allakirjutamisest. Pooled on kokku leppinud, et esemete omandiõigus läheb Tellijale üle arvates nende tarnimisest objektile ja tööde omandiõigus nende tegemisest.
7. GARANTII
7.1. Täitja  annab Tarnele (kõikidele tarnitud esemetele ja teostatud töödele/teenustele) garantii, mille kestuseks 24 kuud alates Tarne üleandmisest-vastuvõtmisest kahepoolse Lõppaktiga. 

7.2.  Täitja on kohustatud omal kulul kõrvaldama või parandama garantiiajal ilmnevad defektid/puudused peale nende avastamist või kirjaliku teatise saamist Tellijalt. Kasutamist takistavad defektid/puudused tuleb likvideerida viivitamatult, ülejäänud Tellija poolt määratava mõistliku tähtaja jooksul. Kui Täitja ei kõrvalda defekte/puudusi Tellija antud mõistliku tähtaja jooksul, on Tellijal õigus nõuda leppetrahvi 0,01% Lepingu Hinnast iga nimetatud kohustuse täitmisega viivitatud päeva eest ja/või anda puuduse kõrvaldamine teha kolmandatele isikutele Täitja kulul.

7.3.  Garantiiperioodi möödumine ei vabasta Täitjat garantiikohustuste täitmisest, kui Tellija on Täitjat kirjalikult informeerinud puudustest ja defektidest enne garantiiperioodi lõppemist. Täitja peab hiljemalt 1 kuu enne garantiiperioodi lõppu kokku kutsuma garantiikomisjoni, kuhu kuuluvad lisaks Täitja esindajale Tellija esindajad, kes teostavad lõpliku garantiiülevaatuse ning vormistama selle kohta akti. Juhul, kui Täitja pole selleks ajaks kokku kutsunud garantiikomisjoni, pikeneb garantiiperiood nende kalendripäevade + 1 kuu võrra edasi, mille jooksul Täitja komisjoni kokku ei kutsunud.
7.4. Täitja annab Tellijale garantiiaja kohustuste täitmise tagatisena Tellija poolt aktsepteeritud krediidiasutuse/kindlustusseltsi väljastatud ja tingimustega first-demand garantii suurusega 5% Lepingu Hinnast. Garantiikirjaga kohustub garantiiandja täitma Tellija esimesel nõudmisel garantiist tuleneva kohustuse ehk tasuma Tellija rahalise nõude summas kuni 5% Lepingu Hinnast. Garantiikiri peab kehtib vähemalt 2 kuud pärast garantiiaja lõppu. Garantii vahepealsel realiseerimisel Tellija poolt peab Täitja selle asendama uue Lepingu kohase garantiiga. 

8. TÄITMISTAGATIS

8.1. Täitja peab esitama Tellijale 1 kuu jooksul Lepingu sõlmimisest Tellija poolt aktsepteeritava krediidiasutuse/kindlustusseltsi ja tingimustega väljastatud first-demand garantii suurusega 10% Lepingu Hinnast, millega garantii andja kohustub Tellija esimesel nõudmisel täitma Lepingust tulenevad Tellija rahalised nõuded Täitja vastu. 
8.2. Täitmisgarantii peab olema jõus ja kehtiv vähemalt kuni 15.09.2014.  Garantii vahepealsel realiseerimisel Tellija poolt peab Täitja selle asendama uue Lepingule vastava garantiikirjaga. Tellijal on õigus nõuda keelduda omapoolsest maksetest kuni nõuetekohase garantiikirja saamiseni.
9. LEPINGU MUUTMINE JA LÕPETAMINE

9.1. Lepingu muudatuste tegemine toimub Poolte kirjalikul kokkuleppel. Muudatus ei tohi olla vastuolus õigusaktide nõuetega.
9.2. Juhul kui Lepingu teostamise ajal tekib põhjendatud vajadus muuta tehnilisi lahendusi, mahtu, tooteid, seadmeid (edaspidi: Muudatus), lepitakse Muudatuse teostamises kokku Poolte kirjaliku kokkuleppega, v.a kui Leping ei sätesta teisiti. 

9.2.1.
Muudatuse tegemine Lepingu raames on lubatud juhul, kui selle tulemusena ei ületata Lepingu Hinda, Muudatus on otseselt Lepingu esemega seotud ja Lepingu eesmärgi täitmiseks vajalik.
9.2.2.
Juhul, kui Muudatuse maksumus toob kaasa Lepingu Hinna ületamise ei ole tegemist Muudatusega Lepingu tähenduses, vaid hankelepingu muudatusega mille puhul Pooled lähtuvad RHS § 69 sätestatud tingimustest.

9.2.3.
Muudatuse teostamiseks vajaliku töö või eseme hind ei tohi olla kõrgem kui Lepingust tuletavad ühikuhinnad ja ühelgi juhul mitte kõrgemad kui vastava töö või eseme turuhind.

9.2.4.
Muudatuse maksumuse määramisel kohustub Töövõtja Tellija taotlusel tõendama, et Muudatuse maksumus ei ole kõrgem turuhinnast. Tellija ei ole kohustatud aktsepteerima Töövõtja poolt esitatud Muudatuse maksumust. 

9.2.5.
Muudatus ei tohi olla vastuolus õigusaktide nõuetega.

9.2.6.
Muudatus loetakse Tellija poolt aktsepteerituks üksnes pärast seda, kui Pooled on allkirjastanud vastavasisulise kirjaliku kokkuleppe Muudatuse teostamiseks. 

9.2.7.
Tellijal on õigus keelduda Muudatuse aktsepteerimisest sõltumata põhjusest (sh õigus keelduda Muudatuse aktsepteerimisest seetõttu kui finantseerimisüksus ei anna sellele heakskiitu või kooskõlastust).

9.3. Lepingu võib ennetähtaegselt lõpetada Poolte kirjalikul kokkuleppel. Ühepoolne Lepingu lõpetamine on lubatud üksnes Lepingus sätestatud juhtudel.

Täitjal on õigus Leping erakorraliselt üles öelda, kui:

9.3.1. 
Tellija hilineb Lepingujärgse tasu maksmisega rohkem kui 30 päeva ning ei teosta makset seejärel ka 10 päeva jooksul arvates Täitja poolt esitatud kirjaliku ülesütlemishoiatuse saamisest; või

9.3.2.

Tellija rikub muul viisil oluliselt Lepingut ning ei kõrvalda olulist lepingurikkumist ka 30 päeva jooksul pärast Täitja poolt täitmiseks kirjalikult antud täiendavat tähtaega. 

Tellijal on õigus Leping erakorraliselt üles öelda võlaõigusseaduses sätestatud juhtudel ning samuti juhul, kui Täitja rikub Lepingujärgset kohustust ning ei kõrvalda rikkumist ka Tellija määratud 30 päevase täiendava tähtaja jooksul. Lepingu erakorralisel ülesütlemisel Täitja rikkumise tõttu tasub Täitja Tellija nõudel leppetrahvi 3% Lepingut Hinnast ning samuti hüvitama kahju ulatuses, mida leppetrahv ei katnud. 

9.4. 
Tellijal on õigus Leping sõltumata põhjusest (s.h juhul, kui vähendatakse Tellija finantseerimisallikaid või katkestatakse finantseerimine) igal ajal ühepoolselt üles öelda, teatades sellest Täitjale vähemalt 45 päeva ette. Sellisel juhul on Täitjal õigus nõuda Tellijalt hüvitist üksnes ülesütlemise jõustumiseni teostatud tööde ning hangitud materjalide/toodete eest. Vastava hüvitise saamiseks peab Täitja tööd ja hangitud materjalid/tooted Tellijale üle andma.

9.5. Poolel on õigus Leping erakorraliselt üles öelda, kui kuulutatakse välja teise Poole pankrot.

9.6. Lepingu lõppemisel mistahes põhjusel kohaldatakse ka peale Lepingu lõppemist neid Lepingu sätteid, mis oma olemuse tõttu sätestavad Poolte õigusi ja kohustusi pärast Lepingu lõppemist. See kehtib muuhulgas sätete kohta, mis määravad Pooltevaheliste vaidluste lahendamise, garantiist tulenevad õigused ja kohustused, konfidentsiaalsuse ning Poolte vastutuse.

10. POOLTE ESINDAJAD JA POOLTEVAHELISED TEATED

10.1. Kõik Lepingu ja selle täitmisega seotud teated ja tahteavaldused tuleb esitada Poole esindajale kirjalikult alltoodud kontaktandmetel. Kirjalikuks esitamiseks loetakse üleandmist allkirja vastu või tähtkirjaga, samuti digitaalselt allkirjastatud dokumendi esitamist elektronposti teel. 

Tellija:


Kontaktisik ja volitatud esindaja: …………………………….

Postiaadress: .............................................


Faks: ……………………………




Elektronposti aadress: ………………………..




Telefon:............................................
Täitja:

Kontaktisik ja volitatud esindaja: ………………………………



Postiaadress: ……………………………




Faks: …………………………..





Elektronposti aadress: ……………………………




Telefon: ...............................................
10.2. Pool vastab saadud teatele 3 päeva jooksul kättesaamisest, kui teates ei ole palutud kiiremat reageerimistähtaega või teade ei ole üksnes informatiivse iseloomuga. 
11. LÕPPSÄTTED

11.1. Lepinguga seoses tekkivad Poolte vaidlused ja lahkhelid lahendatakse läbirääkimiste teel. Selle ebaõnnestumise korral lahendatakse vaidlus Viru Maakohtu Narva kohtumajas.
11.2. Juhul, kui Lepingu käigus loodavate materjalide ja dokumentide näol on tegemist autoriõigusega kaitstud teosega/materjaliga, loetakse käesolevat Lepingut ühtlasi autorilepinguks autoriõiguse seaduse tähenduses alljärgnevate tagajärgedega:
11.2.1.
Täitja tagab, annab üle ja loovutab käesoleva Lepingu sõlmimisega Tellijale kõik autoriõiguse sisuks olevad üleantava autoriõigused Lepingu täitmise käigus loodavatele teostele ja materjalidele, sh Täitja töötajate ja lepingupartnerite loodavale. Need kuuluvad täies mahus Tellijale alates Tarne üleandmisest, mistahes täiendavat kokkulepet autoriõiguste üleminekuks Tellijale ei ole vaja sõlmida;


11.2.2. Lepingu alusel Täitjale makstav tasu sisaldab ka autoritasu autoriõiguse seaduse tähenduses.

11.3. Lepingu, selle sisu ja Lepingu täitmise käigus avaldatav informatsioon on konfidentsiaalne. Kummalgi Poolel ei ole õigus konfidentsiaalset infot avaldada kolmandale isikule ilma teise Poole kirjaliku nõusolekuta, välja arvatud seaduses ettenähtud kohustuslikel juhtudel. Lepingus sätestatud konfidentsiaalsuse nõue ei laiene informatsiooni avaldamisele Poole audiitorile, õigusnõustajale ja krediidiasutusele tingimusel, et nad hoiavad seda info samamoodi konfidentsiaalsena.
11.4. Pool ei vastuta rikkumise eest, mille põhjustas vääramatu jõud võlaõigusseaduse tähenduses. Samuti ei vastuta Pool teisele Poolele rikkumisega põhjustatud saamata jäänud tulu eest.

11.5. Leping on sõlmitud kahes (2) võrdset juriidilist jõudu omavas eksemplaris, millest kummalegi Poolele jääb üks eksemplar. 

POOLTE ALLKIRJAD:
Tellija:
              Täitja:

